Broj:

Podgorica, 03.09.2018. god.

U skladu sa Zaključkom Vlade Crne Gore br. 07 – 3994 od 26. 07. 2018. god. Nacionalna turistička organizacija Crne Gore objavljuje

**JAVNI POZIV**

**za podnošenje zahtjeva za dobijanje podrške za projekte iz oblasti turizma za 2018/2019.**

**– Mjera IV - Podrška u organizaciji MICE događaja u Crnoj Gori**

**1. Predmet podrške:** Dodjela sredstava za pokrivanje dijela troškova za organizaciju MICE događaja u Crnoj Gori.

1. **Ukupan iznos sredstava** za realizaciju Mjere – Podrška u organizaciji MICE događaja u Crnoj Gori u iznosu do 20.000,00 €.
2. **Ciljevi:**

* Dalji razvoj MICE turizma
* Veći stepen iskorišćenosti kapaciteta u periodu pred i postsezone
* Promocija Crne Gore kao turističke destinacije

1. **Korisnici:**

Korisnici podrške mogu biti:

-Nacionalna strukovna udruženja koja imaju uticajnu poziciju u evropskoj ili svjetskoj asocijaciji (predstavnici udruženja su članovi borda, članovi naučnih komiteta, i sl.);

-Članovi kongresnog biroa Nacionalne turističke organizacije Crne Gore – turističke agencije;

Nacionalna strukovna udruženja su u obavezi da događaj organizuju u saradnji sa Kongresnim biroom Nacionalne turističke organizacije Crne Gore i agencijom koja je član Kongresnog biroa.

1. **Namjena sredstava**

Sredstva se mogu koristiti za organizovanje događaja koji se redovno održavaju (godišnje, bijenalno itd.), a koji su organizovani od strane nacionalnog strukovnog udruženja koje je član medjunarodne asocijacije, sa minimum 10 % inostranih učesnika.

Uslov za podršku jeste da je događaj bude podržan od strane resornog ministarstva i/ili opštine.

1. **Sredstva se ne mogu koristiti za:**

* kupovinu nekretnina
* troškove redovnog poslovanja organizatora događaja (plate i ostala primanja zaposlenih, troškove prevoza i putovanja zaposlenih, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade)
* iznajmljivanje i kupovinu vozila za redovno poslovanje organizatora događaja
* kancelarijske troškove organizatora
* za sve druge troškove koji nisu vezani za realizaciju prijavljenog projekta i ciljeve Programa.

1. **Iznos podrške i prihvatljivost troškova**

Najveći iznos sredstava koji se može odobriti je 20% iznosa sredstava opravdanih/prihvatljivih troškova, dok je maksimalni iznos podrške 3.000 eur.

1. **Potrebna dokumentacija**

Potrebno je dostaviti sljedeću dokumentaciju:

1. Zahtjev sa obrazloženjem po svakoj tački kriterijuma za ocjenu;
2. opis projekta koji sadrži:
   * naziv, termin, mjesto održavanja i trajanje događaja;
   * podatke o organizatoru i njegovim ključnim partnerima;
   * programski koncept/elaborat;

* procjena ukupnog broja posjetilaca;

karakter dogadjaja (medjunarodni / zadovoljava ICCA standarde, regionalni ili nacionalni),

* procjena ekonomskih efekata za destinaciju;
* stečeni renome događaja;
* druge informacije relevantne za procesiranje zahtjeva;

1. finansijski plan sa:
   * troškovnikom organizacije događaja sa detaljnom specifikacijom po pojedinačnim aktivnostima i izvore finansiranja;
   * ostale bitne finansijske podatke i pokazatelje;
2. dokaz o pravnom statusu organizatora, odnosno podnosioca zahtjeva;
3. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv;
4. Pismo podrške resornog ministarstva i/ili opštine;
5. Izjavu da pod punom materijalnom i krivičnom odgovornošću izjavljuje

* da su podaci dati u zahtjevu tačni;
* da je procjena ukupnog broja posjetilaca data na osnovu prethodno održanog događaja.

NTOCG zadržava pravo da od podnosioca zahtjeva zatraži dodatna pojašnjenja.

1. **Zahtjevi koji se neće razmatrati**

**Neće se razmatrati:**

1. zahtjevi čija dokumentacija nije kompletna, u smislu tačke 7. Programa;
2. neblagovremeni zahtjevi, dostavljeni nakon definisanog roka;
3. zahtjevi koji se odnose na projekte koji nijesu predmet ovog Progama;
4. zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
5. zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;
6. **Kriterijumi za ocjenu projekata**

|  |  |  |
| --- | --- | --- |
|  | **Kriterijumi** | Bodovi |
| **1.** | **Karakter događaja** | Međunarodni kongres (ICCA) 7 bodova  Regionalni kongres 4 boda  Nacionalni kongres 3 boda |
| **2.** | **Broja učesnika** | < 500 3 boda  500 + 7 bodova |
| **3.** | **Broj zemalja iz kojih dolaze učesnici** | < 3 zemlje 3 boda  > 4 zemlje 5 bodova |
| **4.** | **Ekonomski efekti za destinaciju** | > 100.000eur prometa 2 boda  > 200.000eur prometa 3 boda  > 500.000eur prometa 5 bodova |
| **5.** | **Razdoblje održavanja događaja** | Januar-mart 3 boda  april – maj 2 boda  oktobar-decembar 3 boda  jun-septembar 0 bodova |
| **6.** | **Reference** podnosioca zahtjeva | Podnosilac zahtjeva je realizovao iste ili slične događaje 3 boda |

1. **Rangiranje**

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za mjeru Programa.

Ako posljednja aplikacija na bodovnoj listi prelazi ukupan iznos od 20.000,00 € raspoloživih sredstava može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

1. **Rok za podnošenje prijava**

Rok za podnošenje prijava je 21 kalendarskih dana od dana objavljivanja javnog poziva.

1. **Način podnošenja zahtjeva i dokumentacije**

Potencijalni korisnici prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: *Nacionalna turistička organizacija Crne Gore, adresa Marka Miljanova br. 17, Podgorica*, direktno na arhivi sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2018/2019. – Mjera IV - Podrška u organizaciji MICE događaja u Crnoj Gori“.**

1. **Postupak odlučivanja**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira direktor NTOCG. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje direktor NTOCG-a, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donosi direktor NTOCG. Sa podnosiocima zahtjeva za odabrane projekte, NTOCG zaključuje ugovor o međusobnim pravima i obavezama u vezi njihove realizacije.

1. **Rok za donošenje odluke i odlučivanje o prigovorima**

Odluka o odabiru projekata i dodjeli sredstava, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donijet će se najkasnije u roku 45 dana zatvaranja javnog poziva.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

1. **Lista korisnika kojima su odobrena sredstva**

**Lista korisnika kojima su odobrena sredstva** sa iznosom i namjenom dodijeljenih sredstava po korisniku bit će objavljena na internet stranicama Ministarstva i NTOCG u roku od 15 dana od dana donošenja Odluke o odabiru projekata i dodjeli sredstava.

1. **Rok za potpisivanje ugovora**

NTOCG će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava, odnosno odlučivanja po prigovorima.

1. **Obaveze korisnika su da:**

Obaveze korisnika su da:

* potpiše ugovor
* sredstva iskoristiti namjenski
* istakne logo Montenegro u svim promotivnim materijalima kongresa, webstranici kongresa i navodi kao sponzora prilikom oglasavanja
* NTO CG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru)
* NTO CG dostavi izvještaj realizaciji događaja (ostvareni rezultati, fotografije, ciljevi, efekti i sl.)
* NTO CG dostavi spisak registrovanih učesnika
* na zahtjev NTOCG pruži na uvid i dodatnu naknadno traženu dokumentaciju
* realizuje i druge obaveze definisane ugovorom.

1. **Nadzor**

Radna grupa imenovana od strane direktora NTO CG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTO CG.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTO CG pisanim putem.

U slučaju utvrđivanja nepravilnosti u korišćenju odobrenih sredstava, direktor NTO CG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

Napomena: Javni poziv je objavljen dana 03.09.2018. godine.

Kontakt: Milica Antić, e mail: milica.antic@montenegro.travel